Mama Don’t Allow

«Mama Don't Allow» eller «Mama Don't Allow No Music» er en tradisjonell sang fra USA som var sentral i tegnefilmen The Kids in the Shoe fra 1935.BCDB – Medium: The Kids in the Shoe (1935)

Teksten handler om en mor som ikke setter pris på musikk innenfor husets fire vegger; men dette bryr ikke hennes barn seg noe om.

Johnny Cash fremførte sangen 17. februar 1971 på Johnny Cash Show sammen med sin kone June Carter og mange andre gjesteartister.Steven Menke – Medium: «Mama Don't Allow No Music» – Johnny Cash Show (1971) Dudley Moore fremførte den i Muppet Show i 1979.Muppet Wikia – Medium: «Mama Don't Allow» – Muppet Show (1979)

I 1975 ble den utgitt med Steve Goodman på albumet Jessie's Jig and Other Favorites (Asylum Records 7ES 1037) og Doc Watson på albumet Memories (Unitied Artists Record UA-LA423-H2).Discogs – Medium: Jessie's Jig and Other FavoritesDiscogs – Medium: Memories – Doc Watson (1975)

 «Mamma vi'kke ha» med Christiania Fusel & Blaagress 

Christiania Fusel & Blaagress har gitt ut en norsk coverversjon med tittelen «Mamma vi'kke ha», hvor Terje Mosnes sto for oversettelsen. Teksten var nokså direkte oversatt. En studioversjon ble utgitt som B-side på singelen Det kjem nok betre tider på høsten 1968.Spinner Records – Medium: Øystein Sunde/Christiania Fusel & Blaagress/Hi-Five singel diskografi

Samme gruppe ga ut en konsertversjon 20. november 1972 på musikkalbumet Som varmt hvetebrød i tørt gress.Aftenposten (Morgen) – 21. november 1972 side 8VG – 22. november 1972 side 33.Spinner Records – Medium: Som varmt hvetebrød i tørt gress – Christiania Fusel & Blaagress (1972) Albumet ble relansert på CD i april 1993.VG – 14. april 1993 side 48 Sistnevnte versjon ble tatt opp 31. mars 1968 på Viseklubben Dolphins i Oslo av Svein Paulsen. Morten Nilsen var konferansier og introduserer musikerne, mens Kåre Schanche introduserte sangen. Ellers er følgende musikere med på både studio og konsertopptak:

Øystein Sunde: vokal, akustisk gitar
Kari Svendsen: vokal, banjo
Anne Elisenberg: vokal, fele
Gerd Gudding: vokal, fele
Fredrik Wibe: vokal, kontrabass
Kåre Schanche: vokal, akustisk gitar

Noter, tekst og akkorder er med i Lillebjørn Nilsens visebok 31 viser (1969). Lillebjørn Nilsen tar trolig feil i å tilskrive Øystein Sunde, og ikke Terje Mosnes, oversettelsen til norsk.31 viser (1973) Nilsen, Lillebjørn (1969) 31 viser. Gyldendal: Oslo. ISBN 82-05-00261-4

På YouTube finnes et konsertopptak fra 24. september 2008 hvor de spiller på Josefine Vertshus i Oslo i forbindelse med gruppens 40-årsjubileum. De overnevnte musikere uten Elisenberg deltok.Christiania Fusel & Blaagress konsert – 24. september 2008

 Referanser 

Kategori:Sanger fra USA
Kategori:Folkeviser fra USA